18 കഴിഞ്ഞവരില് 75 ശതമാനം പേര്ക്കും ആദ്യ ഡോസ് തിരുവനന്തപുരം: സംസ്ഥാനത്ത് 18 വയസിന് മുകളിലുള്ള 75 ശതമാനത്തിലധികം പേര്ക്ക് ആദ്യ ഡോസ് വാക്സിന് നല്കിയെന്ന് ആരോഗ്യവകുപ്പ്. ആകെ 2,15,27,035 പേരാണ് വാക്സിന് സ്വീകരിച്ചത്. ഇതില് 27.74 ശതമാനം പേര്ക്ക് 79,60,935 രണ്ടാം ഡോസും നല്കി. രണ്ടു ഡോസുമുള്പ്പെടെ ആകെ 2,94,87,970 പേര് വാക്സിനെടുത്തു. വാക്സിനേഷന് യജ്ഞത്തിന്റെ ഭാഗമായി ആഗസ്റ്റില് മാത്രം 88 ലക്ഷത്തിലധികം ഡോസ് വാക്സിനാണ് നല്കിയത്. സെപ്തംബറോടെ 18 വയസിന് മുകളിലുള്ള മുഴുവന് പേര്ക്കും ആദ്യ ഡോസ് നല്കാനാണ് ലക്ഷ്യമിടുന്നതെന്ന് മന്ത്രി വീണാജോര്ജ് അറിയിച്ചു. ഇതിന് കൂടുതല് വാക്സിന് ആവശ്യമാണെന്നും ഇക്കാര്യം കേന്ദ്രസര്ക്കാരിനെ അറിയിച്ചെന്നും മന്ത്രി വ്യക്തമാക്കി. വാക്സിന് നല്കിയ കണക്ക് ഇങ്ങനെ ആരോഗ്യപ്രവര്ത്തകരും കൊവിഡ് മുന്നണി പോരാളികളും ആദ്യ ഡോസ് 100, രണ്ടാം ഡോസ് 86 45 വയസിന് മുകളിലുള്ളവര് ആദ്യ ഡോസ് 92, രണ്ടാം ഡോസ് 47 18നും 44നും ഇടയിലുള്ളവര് ആദ്യ ഡോസ് 54, രണ്ടാം ഡോസ് 8